Illett ez a győzelem | Sport - labdarúgás, kézilabda, kosárlabda | Győr-Moson-Sopron - kisalfold.hu
Sport - labdarúgás, kézilabda, kosárlabda > Illett ez a győzelem
Illett ez a győzelem
2012.03.19. 07:46
A Szerbia elleni vb-pótselejtezőre készülő magyar válogatott a norvégok elleni két találkozóval hangol a március 28-i első gyöngyösi tétmérkőzésre, az első összecsapást szombat délután az ikrényi sportcsarnokban játszotta le a két együttes.
Magyarország–Norvégia 4–1 (2–0)
Ikrény, 300 néző. V.: Kovács G., Farkas B., Solymosi.
Magyarország: Balázs – Németh P., Dávid R., Dróth, Gyurcsányi. Cs.: Nagy T., Trencsényi, Lovas, Rábl, Tóth Sz., Sámson, Halmos. Szövetségi edző: Frank Tamás.
Gsz.: Dróth (6.), Rábl (18.), Lovas (26.), Dávid R. (31.), ill. Haga (37.).
A találkozó előtt Nagy Tamást 25., a győri Harnisch Ákost 50. válogatottsága alkalmából köszöntötte Esterházy Márton, az MLSZ Futsal Bizottságának elnöke, valamint Ragadits Ferenc bizottsági tag. Harnisch sérülés miatt nem léphetett pályára, ahogy a szintén győri Lódi Tamás sem.
A mieink a 6. percben szereztek vezetést, egy villámgyors akció végén a győri Gyurcsányi passzolt a jobbszélről a bal oldalon érkező szintén győri Dróth elé, aki kapásból a jobb felső sarokba vágta a labdát. A folytatásban maradt a magyar fölény, Dróth két kapufát is szerzett, a másik oldalon Balázsnak csupán egy nagy védenivalója akadt.
A magyar válogatott a második félidőben is lendületesen, támadó felfogásban játszott, előbb Lovas, majd Dávid R. lőtt újabb gólt, a norvégok csak a hajrában tudtak szépíteni.
A magyar és a norvég válogatott ma 18 órától Szombathelyen is megmérkőzik egymással.
Frank Tamás: – Erős, jó fizikumú játékosokból álló, szervezett ellenféllel találtuk szemben magunkat, játéktudásuk alapján azonban illett megnyernünk a mai mérkőzést. Bár kicsit nehezen lendültünk játékba, a meccs nagy részében jól teljesítve, megérdemelten arattunk háromgólos győzelmet. Örülök, hogy az újonnan behívott játékosok is jó teljesítménnyel járultak hozzá a sikerhez.
London 2012: még nem döntött az ötvenéves Birgit Fischer
Még nem döntött a londoni olimpián való indulásról Birgit Fischer, a németek nyolcszoros olimpiai… Tovább olvasom